

Ajuntament de l’Escala
vila marinera
N’Agustí García i Andrés,  Secretari de l'Ajuntament de L'Escala (Girona),

CERTIFICO:  

Que la Junta de Govern Local de data 28 d'octubre de 2026, va acordar, entre d’altres, el següent acord:
Exp. 2026/4433   
[bookmark: BLO__BDT_1]
[bookmark: BLO__BDT_0_0]Antecedents i fonaments de dret:

L’Àrea d’Urbanisme ha emès informe justificatiu de la necessitat de contractar l’execució de les obres corresponents al «Projecte bàsic i executiu d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala – Fase I», referència 7100-25, de maig de 2026, redactat per Plana Hurtós Enginyers, SLP, amb la finalitat d’adequar els espais de l’edifici per als usos i serveis municipals previstos en el projecte.

De conformitat amb l’article 116.1 de la Llei 9/2017, de 8 de novembre, de Contractes del Sector Públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE (en endavant, LCSP), la celebració de contractes per part de les administracions públiques requerirà la prèvia tramitació del corresponent expedient, que s’iniciarà per l’òrgan de contractació motivant la necessitat del contracte en els termes previstos a l’article 28 de la mateixa Llei.

D’acord amb la disposició addicional tercera de la LCSP, consten a l’expedient l’informe justificatiu de la necessitat, el «Projecte bàsic i executiu d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala – Fase I», l’acta de replanteig previ, l’informe tècnic de supervisió i comprovació del projecte, que informa favorablement la seva aprovació, el Plec de Clàusules Administratives Particulars i l’informe de Secretaria.

Aquesta contractació té caràcter administratiu i es tipifica com a contracte d’obres, de conformitat amb l’article 13 de la LCSP. L’objecte contractual es correspon amb l’execució de les obres de la Fase I del Projecte bàsic i executiu d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala.

El valor estimat del contracte és de 482.917,82 euros, IVA exclòs.

El pressupost base de licitació és de 482.917,82 euros, IVA exclòs, més 101.412,74 euros corresponents al 21 % d’IVA, resultant un import total de 584.330,56 euros, IVA inclòs.

El termini d’execució de les obres és de quatre (4) mesos, a comptar des de l’endemà de la signatura de l’acta de comprovació del replanteig, sense possibilitat de pròrroga.

El procediment a seguir per a la contractació és el procediment obert, atenent una pluralitat de criteris d’adjudicació avaluables mitjançant fórmules o de forma automàtica, d’acord amb els articles 145 i 156 de la LCSP, essent la tramitació de l’expedient ordinària.

L’adopció d’aquest acord és competència de la Junta de Govern Local, en virtut de la delegació efectuada per l’Alcalde mitjançant Decret d’Alcaldia núm. 96, de data 6 de juliol de 2023.

S’ACORDA:

Primer.-Aprovar l’expedient administratiu de contractació de les obres d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala (Fase I), mitjançant procediment obert, tramitació ordinària i amb una pluralitat de criteris d’adjudicació avaluables mitjançant fórmules o de forma automàtica, amb un pressupost base de licitació de 584.330,56 euros, IVA inclòs, i un termini d’execució de quatre (4) mesos.

Segon.-Aprovar el Plec de Clàusules Administratives Particulars que ha de regir la contractació de les obres d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala (Fase I).
Tercer.-Aprovar l’autorització de la despesa per import de 584.330,56 euros, IVA inclòs, amb càrrec a l’aplicació pressupostària següent:

	Any
	Aplicació pressupostària
	Import
	IVA (21%)
	Import total

	
	Org.
	Prog.
	Econ.
	Sp
	Descripció
	
	
	

	[bookmark: _Hlk160108469_0_0]2026
	02
	1522
	62200
	01
	Inversió Casa del Mar
	482.917,82€
	101.412,74€
	584.330,56 €

	Total
	482.917,82€
	101.412,74€
	584.330,56 €



L’aplicació pressupostària prevista per a aquesta actuació és 2026 02 1522 6220001 – INVERSIÓ CASA DEL MAR.

Quart.-Disposar l’obertura del procediment d’adjudicació del contracte d’obres d’adequació dels espais de l’edifici de la Casa del Mar per a oficines d’atenció als serveis socials al municipi de l’Escala (Fase I), mitjançant procediment obert i tramitació ordinària, d’acord amb els articles 116, 131 i 156 de la LCSP.

Cinquè.-Convocar la licitació pública mitjançant la publicació de l’anunci de licitació al Perfil del Contractant de l’Ajuntament de l’Escala, integrat a la Plataforma de Serveis de Contractació Pública de Catalunya, concedint un termini no inferior a vint-i-sis (26) dies naturals, comptats des de l’endemà de la publicació de l’anunci de licitació, perquè es puguin presentar les proposicions que es considerin oportunes.

Sisè.-Publicar aquests acords al Perfil del Contractant de l’Ajuntament de l’Escala, d’acord amb el que disposa la LCSP.

Setè.-Traslladar aquest acord als Serveis Econòmics municipals i a l’Àrea d’Urbanisme, als efectes oportuns.


I  perquè consti, lliuro el present certificat amb el vist-i-plau, del Sr. Alcalde-President de la Corporació, a data de signatura electrònica.

Vist i Plau,
L'ALCALDE 	EL SECRETARI


Josep Bofill Testart	Agustí Garcia Andrés

